लोक उत्सव 2015 संपन्न पांच प्रदेशों से पहुंचे कलाकार
भास्कर संवाददाता | गुरदासपुर
केंद्रीयसांस्कृतिकमंत्रालय के नार्थ जोन क्लचरल सेंटर पटियाला के सहयोग से पंजाब फोक ऑर्ट सेंटर की ओर से आयोजित तीन दिवसीय लोक उत्सव 2015 फिश पार्क में समाप्त हो गया। कार्यक्रम की अध्यक्षता डीसी डॉ. अभिनव त्रिखा ने की।
संस्था के प्रधान हरमनप्रीत सिंह बाठ ने बताया कि हर साल डीसी के नेतृत्व में यह कार्यक्रम कराया जाता है। उत्सव के दौरान बाहरी प्रदेशों से पहुंचे कलाकार पटियाला सेंटर के डायरेक्टर डॉ. राजिंदर सिंह गिल की ओर से स्पांसर किए गए।
इनमें उड़ीसा, यूपी, असम, झारखंड और जम्मू-कश्मीर के कलाकार शामिल हैं। प्रोग्राम में जालंधर के कन्या महाविद्यालय की टीम विशेष तौर पर पहुंची। गायक अमिंदर बॉबी ने गीतों से सभी को झूमने पर विवश कर दिया। डीसी ने कहा कि ऐसे प्रोग्राम हमें संस्कृति से जोड़ते हैं। इसके लिए उन्होंने सेंटर की प्रशंसा की। उन्होंने समारोह में भाग लेने वाले दर्शकों की प्रशंसा करते कहा कि जिस तरह वे अपने बच्चों को साथ लेकर आए हैं, उससे साफ पता चलता है कि जिले के लोग सभी प्रदेशों की संस्कृति का सम्मान करते हैं।
इस दौरान शीतल सिंह गिल, अजायब सिंह और मास्टर मोहन लाल को विशेष तौर पर सम्मानित किया गया। सुखजिंदर ग्रुप के एमडी सविंदर सिंह गिल ने मेहमानों का धन्यवाद किया। इस मौके पर डीईओ (ए) सलविंदर सिंह समरा और प्रिंसिपल नीलम सेठी विशेष मेहमान के तौर पर पहुंचे। जरनैल सिंह और महिंदर ने प्रोग्राम की सफलता में विशेष सहयोग दिया। मंच संचालन दमनवीर सिंह ने किया।
(1) प्रोग्राम के दौरान लोक नाच पेश करते झारखंड के कलाकार। (2) प्रोग्राम के दौरान लोक नाच पेश करते उड़ीसा के कलाकार। (3) डीसी डा. अभिनव त्रिखा को सम्मानित करते प्रबंधक।
hin_Deva mai_Deva hin_Deva hin_Deva hin_Deva hin_Deva hin_Deva